Det skriver nordjyske.dk Blokhus FC har langt fra fået en drømmestart på forårets sæson i 1. division. Først satte klubben point til på hjemmebane mod Roskilde, og mandag tabte Blokhus FC så 3-1 ude til Skive. Dermed bliver der længere og længere op til en plads på den rigtige side af stregen. - Det er den værst tænkelige start. Vi skulle have haft point i de kampe her. Vi må lade være med at kigge så meget på tabellen nu så få maksimalt ud af hver enkelt kamp. Nu har vi Vejle-Kolding næste gang, som er et af topholdene. Her er der ingen, der forventer, at vi får point, så der kan vi måske spille lidt mere frigjort, siger Søren Kusk til nordjyske.dk Blokhus FC har i øjeblikket seks point op til FC Roskilde, der ligger på den rigtige side af stregen.
Søren Kusk ærgrer sig over Blokhus FCs start på forårssæsonen.